Ma van Middelburg ontvoer, vermoorIgna Nortjé. Foto: Beeld ŉ Ma van ŉ 8-jarige dogtertjie is Woensdag tussen eMalahleni (Witbank) en KwaMhlanga vermoor, ná sy vroeër die dag in Middelburg ontvoer is. Igna Nortjé (33), ŉ oudioloog van Middelburg, se liggaam is ŉ paar meter van haar verlate voertuig naby Verena gevind. Sy het verskeie steekwonde, onder meer aan haar keel, gehad, het kolonel Leonard Hlathi, ŉ polisiewoordvoerder, gesê. Beeld berig rowers het haar die oggend ontvoer en drie keer deur die dag geld uit haar bankrekening onttrek. Sy laat haar man Riaan (31) en dogter Mia agter.